b'\n_START_ARTICLE_\nEudicella hereroensis\n_START_SECTION_\nUtseende\n_START_PARAGRAPH_\nEn noks\xc3\xa5 stor ( millimeter), gulaktig gr\xc3\xb8nn gullbasse. Hannens framskutte panne og leggene p\xc3\xa5 beina er r\xc3\xb8de, bakhode, pronotum og scutellum gr\xc3\xb8nne, dekkvingene gr\xc3\xb8nngule med fire sm\xc3\xa5, svarte flekker. Hannen har et forholdsvis kort og bredt, Y-formet horn i pannen og fine pigger p\xc3\xa5 siden av dette.\n_START_SECTION_\nLevevis\n_START_PARAGRAPH_\nHannene bruker "hornene" sine til \xc3\xa5 kjempe om hunnene. Hver hann pr\xc3\xb8ver \xc3\xa5 vippe motstanderen over p\xc3\xa5 ryggen ved \xc3\xa5 presse hornet under ham._NEWLINE_Som hos de fleste andre Cetoniinae utvikler larvene seg i morken, d\xc3\xb8d ved, og de voksne billene bes\xc3\xb8ker gjerne blomster. Arten er knyttet til skog.\n_START_SECTION_\nUtbredelse\n_START_PARAGRAPH_\nArten er utbredt i Namibia og Angola.'